open-index/open-wikipedia-markdown huggingface dataset:
Εξέγερση της Χειμάρρας (1912)

260px|thumb|Ο ταγματάρχης Σ. Σπυρομήλιος στην είσοδο του κάστρου της Χειμάρρας.
Η **Εξέγερση της Χειμάρρας**, σημειώθηκε κατά τη διάρκεια του Α΄ Βαλκανικού Πολέμου, στις 18 Νοεμβρίου 1912 (5 Νοεμβρίου παλαιού ημερολογίου) και συνέβαλλε στην αποτίναξη της οθωμανικής κυριαρχίας στην περιοχή και τον έλεγχο αυτής από τον Ελληνικό Στρατό με επικεφαλής τον Χειμαρριώτη Σπύρο Σπυρομήλιο.

## Υπόβαθρο
Κατά τη διάρκεια του Α΄ Βαλκανικού Πολέμου, το μέτωπο Ηπείρου υπήρξε αρχικά δευτερεύουσας σημασίας, σε σχέση με το Μακεδονικό. Μία μικρή δύναμη Ηπειρωτών εθελοντών είχε συγκεντρωθεί στην Κέρκυρα, με επικεφαλής τον ταγματάρχη χωροφυλακής Σπύρο Σπυρομήλιο, που καταγόταν ο ίδιος από την Χειμάρρα. Αυτή η δύναμη ενισχύθηκε από 200 Κρήτες εθελοντές που εστάλησαν από τον στρατηγό Κωνσταντίνο Σαπουντζάκη, διοικητή του στρατού Ηπείρου.

## Σύγκρουση
Στις 18 Νοεμβρίου 1912, ο τοπικός πληθυσμός εξεγέρθηκε, ενώ το πολεμικό πλοίο Αχελώος αποβίβασε στην περιοχή δύναμη Χειμαρριωτών και Κρητικών εθελοντών (αρχηγοί Γαλερός, Παπαγιαννάκης, Τζουλάκης και Πολυξίγγης) υπό την ηγεσία του Σπυρομήλιου και αφού κατέλαβαν άνευ σοβαρής αντίστασης τη Χειμάρρα πολύ σύντομα κατάφεραν να ελέγξουν την παράκτια περιοχή μεταξύ Αγίων Σαράντα και Αυλώνα, χωρίς να συναντήσουν κάποια ιδιαίτερη δυσκολία. Μετά την επιτυχία του κινήματος ο Σπυρομήλιος πρότεινε στον πρωθυπουργό Ελευθέριο Βενιζέλο την άμεση προώθηση των Ελληνικών Δυνάμεων προς Αυλώνα, όμως ο πρωθυπουργός ήταν αρνητικός από τον φόβο ότι αυτό θα προκαλούσε την αντίδραση της Ιταλίας. Μετά την ανακήρυξη της αλβανικής ανεξαρτησίας, στις 28 Νοεμβρίου, η περιοχή δέχτηκε τις επιθέσεις αλβανικών ομάδων, που όμως απωθήθηκαν. Τελικά η Χειμάρρα παρέμεινε σε ελληνικό έλεγχο σε ολόκληρη τη διάρκεια των επιχειρήσεων των Βαλκανικών Πολέμων.

## Συνέχεια
Σύμφωνα με τους όρους του Πρωτοκόλλου της Φλωρεντίας, στις 17 Δεκεμβρίου 1913, η περιοχή της Βορείου Ηπείρου, στην οποία ήταν μέρος και η Χειμάρρα, επιδικάστηκε στο πριγκιπάτο της Αλβανίας. Αυτή η απόφαση πυροδότησε τοπικές αντιδράσεις που κορυφώθηκαν με την ανακήρυξη της αυτονομίας της Βορείου Ηπείρου, στο Αργυρόκαστρο.

## Παραπομπές


## Δείτε Επίσης
*Μεγάλη Στρατιωτική και Ναυτική Εγκυκλοπαιδεία.
*Προκήρυξη του Σπύρου Σπυρομήλιου προς τον λαό της Χειμάρρας Εφημερίδα Εμπρός, 7/11/1912, σελ 3 και 4.

Χειμάρρας
Κατηγορία:Ιστορία της Αλβανίας
Κατηγορία:Μάχες του Α΄ Βαλκανικού Πολέμου
Χειμαρρας
Κατηγορία:Χειμάρρα
Σταθμός

Με το όνομα **Σταθμός** είναι γνωστοί οι εξής οικισμοί:

*Σταθμός Αγγελοκάστρου Αιτωλοακαρνανίας
*Σταθμός Αγγίστης Σερρών
*Σταθμός Αμφικλείας Φθιώτιδας
*Σταθμός Αφιδνών Αττικής
*Σταθμός Αχαΐας
*Σταθμός Βεύης Φλώρινας
*Σταθμός Βοιωτίας
*Σταθμός Δαυλείας Βοιωτίας
*Σταθμός Δομοκού Φθιώτιδας
*Σταθμός Έβρου
*Σταθμός Ημαθίας
*Σταθμός Λάρισας
*Σταθμός Λευκοθέας Σερρών
*Σταθμός Μεσσηνίας
*Σταθμός Μουριών Κιλκίς
*Σταθμός Μπράλου Φθιώτιδας
*Σταθμός Σερρών
*Σταθμός Σταμνάς Αιτωλοακαρνανίας

Κατηγορία:Αποσαφηνίσεις ελληνικών τοπωνυμίων
Αμυγδαλέα ή Αμυγδαλιά (αποσαφήνιση)

Με το όνομα **Αμυγδαλέα** ή **Αμυγδαλαία** είναι γνωστοί οι οικισμοί:

*Αμυγδαλέα Αρκαδίας
*Αμυγδαλέα Αχαΐας
*Αμυγδαλέα Εύβοιας
*Αμυγδαλέα Κοζάνης
*Αμυγδαλέα Κορινθίας
*Αμυγδαλέα Λάρισας
*Αμυγδαλέα Λασιθίου

Κατηγορία:Αποσαφηνίσεις ελληνικών τοπωνυμίων
Ιωάννης Ήλκος

Ο **Ιωάννης (Γιοβάνης) Ήλκος**, ήταν σημαντικός Έλληνας Μακεδονομάχος οπλαρχηγός από τον Άγιο Πέτρο Παιονίας της περιφερειακής ενότητας Κιλκίς.

## Βιογραφικά στοιχεία
Ο Ιωάννης Ήλκος γεννήθηκε στα τέλη του 19ου αιώνα στον Άγιο Πέτρο Παιονίας της περιφερειακής ενότητας Κιλκίς. Συμμετείχε από νωρίς στα Ελληνικά αντάρτικα σώματα που δρούσαν στην περιοχή και προσπαθούσαν να αντιμετωπίσουν τη Βουλγαρική βία και την Οθωμανική αυθαιρεσία. Υπήρξε ο πρωτεργάτης της ένοπλης άμυνας της γενέτειράς του. Σχημάτισε με τον συγχωριανό του Νικόλαο Καραστογιάννη την *Πολιτοφυλακή* του Αγίου Πέτρου, της οποίας και ηγήθηκε. Το σώμα αυτό έδρασε εκτός από τον Άγιο Πέτρο και στην ευρύτερη περιοχή της Νότιας Παιονίας, αναχαιτίζοντας τις Βοουλγαρικές ένοπλες επιθέσεις.

## Παραπομπές


Κατηγορία:Μακεδονομάχοι
Κατηγορία:Ιστορία του Κιλκίς
Ελευθερία ή θάνατος

[thumb|250px|Η [σημαία της Ελλάδας.]]
**Ελευθερία ή Θάνατος** είναι εθνικό σύνθημα της Ελλάδας, ενώ αναφέρεται ορισμένες φορές και ως το σύνθημα της Κύπρου, παρόλο που το Σύνταγμα της Κυπριακής Δημοκρατίας δεν καθορίζει κάτι σχετικό. Διαδόθηκε ευρύτερα στον ελλαδικό χώρο κατά τη διάρκεια της Ελληνικής Επανάστασης του ’21 (1821-1829), οπότε χρησιμοποιήθηκε ως πολεμική ιαχή και αναγραφόταν σε πολεμικές σημαίες του απελευθερωτικού αγώνα των Ελλήνων εναντίον της οθωμανικής κυριαρχίας. ενώ αναφέρεται η χρήση του συνθήματος και κατά την Κρητική Επανάσταση του 1866-1899. Η χρήση του συνθήματος γίνεται και μεταγενέστερα, κατά τον αγώνα για την απελευθέρωση της Κύπρου από την βρετανική κυριαρχία. Η επίσημη όμως χρήση του στο Ελληνικό Κράτος ως εθνικού συνθήματος έγινε αρκετά αργότερα. Το σύνθημα συνδέεται σήμερα με την λαϊκή δοξασία ότι οι εννέα συλλαβές του, συνδέονται με τον αριθμό των λωρίδων που υπάρχουν στην ελληνική σημαία, με την λέξη «ε-λευ-θε-ρί-α» να συμπληρώνει τις πέντε γαλάζιες και τις λέξεις «ή θά-να-τος» να συμπληρώνουν τις τέσσερις λευκές λωρίδες. 

Το σύνθημα συμβόλιζε, και εξακολουθεί να συμβολίζει, την αποφασιστικότητα των Ελλήνων για τον συνεχή αγώνα ενάντια στη τυραννία και στη καταπίεση, αψηφώντας τον θάνατο. Το ίδιο εθνικό σύνθημα έχουν σήμερα, η Ουρουγουάη (, προφορά: *λιμπερτάδ ο μουέρτε*) και η Βόρεια Μακεδονία (, προφορά: *σλόμποντα ίλι σμρτ*).

Το σύνθημα **ελευθερία η θάνατος** στην πραγματικότητα εμφανίστηκε πολύ παλιότερα από την Ελληνική Επανάσταση του '21. Το 73 π.Χ. χρησιμοποιήθηκε από τον Σπάρτακο κατά την **[[Σπάρτακος|επανάσταση των μονομάχων]]** που ηγήθηκε ο ίδιος.

## Φωτογραφίες

Αρχείο:1821 Flag of Spetses.svg|Σχεδίασμα της σημαίας των Σπετσών κατά το πρώτο έτος της Επανάστασης του 1821.
Αρχείο:1821 Flag of Psara.svg|Σχεδίασμα της σημαίας των Ψαρών κατά την Επανάσταση του 1821.
Αρχείο:Filiki Eteria flag.svg|Σχεδίασμα της σημαίας της Φιλικής Εταιρίας με την συντομογραφία της φράσης.
Αρχείο:Athanasios Diakos 1821.svg|Σχεδίασμα της σημαίας της επαναστατικής ομάδας του Αθανασίου Διάκου.
Αρχείο:Flag of the Administration of Samos.svg|Σχεδίασμα της επίσημης σημαίας του Στρατοπολιτικού Συστήματος Σάμου κατά το πρώτο έτος της Επανάστασης του 1821.
Αρχείο:Arkadi Cretan flag.svg|Σχεδίασμα της σημαίας που υψώθηκε στη Μονή Αρκαδίου κατά την Κρητική Επανάσταση του 1866 με την συντομογραφία "*Κρήτη, Ένωσις, Ελευθερία ή Θάνατος*".


## Δείτε επίσης
* Ισχύς μου η αγάπη του λαού

## Παραπομπές


Κατηγορία:Εθνικά σύμβολα της Ελλάδας
Κατηγορία:Ελληνική Επανάσταση του 1821
Κατηγορία:Επαναστάσεις της Κρήτης
Κατηγορία:Εθνικά συνθήματα
Κατηγορία:Πολεμικές ιαχές
Κλεάνθης Θεοφανόπουλος

Ο **Κλεάνθης Θεοφανόπουλος**, (Χρυσοπηγή Αχαΐας 1878 - Αθήνα 1958), ήταν Έλληνας δικαστικός και πολιτικός από την Αχαΐα.

## Βιογραφία
Γεννήθηκε στην Χρυσοπηγή Αχαΐας και ήταν αδελφός του Ιωάννη Θεοφανόπουλου.. Τελείωσε το Β' Γυμνάσιο Πατρών Σπούδασε νομικά, άσκησε τη δικηγορία στην Αθήνα και διετέλεσε πρόεδρος του δικηγορικού συλλόγου Αθηνών το 1945-46. Ήταν ο πρώτος εισαγγελέας του Πρωτοδικείου Πειραιώς που αργότερα έγινε αντιεισαγγελέας εφετών.

Εκλέχτηκε βουλευτής Αθηνών το 1946 με το Λαϊκόν Κόμμα παίρνοντας 24.224 ψήφους. Ήταν υπουργός Δικαιοσύνης στην κυβέρνηση Παπάγου από τις 11 Απριλίου 1954 έως τις 6 Οκτωβρίου 1955.. Είχε διατελέσει Νομάρχης Μυτιλήνης και αντιπρόεδρος της βουλής των Ελλήνων από το 1946 έως το 1947.

## Παραπομπές


Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Δικαιοσύνης
Κατηγορία:Νομάρχες Λέσβου
Κατηγορία:Αντιπρόεδροι της Βουλής των Ελλήνων
Κατηγορία:Έλληνες δικαστικοί
Κατηγορία:Βουλευτές εκλεγμένοι με τον Ελληνικό Συναγερμό
Σοσιαλδημοκρατικό Κόμμα της Αυστρίας

Το **Σοσιαλδημοκρατικό Κόμμα της Αυστρίας** (αυστ. *Sozialdemokratische Partei Österreichs*) είναι σοσιαλδημοκρατικό κόμμα στην Αυστρία και αποτελεί ένα από τα παλαιότερα κόμματα της χώρας. Είναι από τα λίγα σοσιαλδημοκρατικά κόμματα της Ευρώπης που έχουν διατηρήσει τις παραδοσιακές σοσιαλιστικές ρίζες απορρίπτοντας τον νεοφιλελευθερισμό.

Την περίοδο 1888-1945, το κόμμα ονομαζόταν **Σοσιαλδημοκρατικό Εργατικό Κόμμα της Αυστρίας** (*Sozialdemokratische Arbeiterpartei Österreichs*, SDAPÖ), ενώ από το 1945 μέχρι το 1991, οπότε και άλλαξε το όνομά του στην σημερινή ονομασία, ονομαζόταν **Σοσιαλιστικό Κόμμα της Αυστρίας** (*Sozialistische Partei Österreichs*).

Το κόμμα είναι ένα από τα μεγαλύτερα κόμματα της χώρας, ενώ διατηρεί δεσμούς με την Αυστριακή Συνομοσπονδία Συνδικάτων (ÖGB) και το Αυστριακό Επιμελητήριο Εργασίας (AK). Αυτή τη στιγμή το μεγαλύτερο κόμμα της κυβέρνησης, στην οποία συμμετέχει και το συντηρητικό Αυστριακό Λαϊκό Κόμμα (ÖVP), ενώ ο αρχηγός του Σοσιαλδημοκρατικού Κόμματος Κρίστιαν Κερν είναι ο τωρινός καγκελάριος της Αυστρίας. 

Το κόμμα είναι μέλος της Σοσιαλιστικής Διεθνούς και του Ευρωπαϊκού Σοσιαλιστικού Κόμματος.

## Παραπομπές



Κατηγορία:Αυστριακά πολιτικά κόμματα
Κατηγορία:Σοσιαλδημοκρατικά κόμματα
Ράχη Αχαΐας

Με το όνομα **Ράχη** είναι γνωστοί οι οικισμοί του Νομού Αχαΐας:
* η Ράχη Καραίικων, στη Δημοτική Ενότητα Μόβρης.
* η Ράχη Σταυροδρομίου (πρώην Παλαιοκωστέικα), στη Δημοτική Ενότητα Τριταίας, γνωστότερο με την παλαιότερη ονομασία του.

## Σημείωση
Υπάρχει ακόμα στην Αχαΐα ο οικισμός Υψηλή Ράχη, στη Δημοτική Ενότητα Ωλενίας.

Κατηγορία:Αποσαφηνίσεις ελληνικών τοπωνυμίων
Βραχναίικα Αχαΐας

Με το όνομα **Βραχναίικα** είναι γνωστοί οι εξής δύο οικισμοί της Αχαΐας:

* τα Βραχναίικα Πατρών, παραθαλάσσια κωμόπολη του Δήμου Πατρέων, που απέχει 12 χιλιόμετρα (δυτικά) από την Πάτρα.
* τα Βραχναίικα Μόβρης, χωριό της πρώην επαρχίας Πατρών του δημοτικού διαμερίσματος Σαγαίικων του πρώην δήμου Μόβρης, πολύ κοντά στην Εθνική Οδό Πάτρας-Πύργου, σε απόσταση 30 χλμ. δυτικά της Πάτρας.

Κατηγορία:Αποσαφηνίσεις ελληνικών τοπωνυμίων
Δημήτριος Ζαΐμης

Ο **Δημήτριος Ζαΐμης** ήταν Έλληνας αγωνιστής του 1821 και μετέπειτα πολιτικός από την Αχαία.

## Βιογραφία
Καταγόταν από την Κερπινή Καλαβρύτων από οικογένεια αγωνιστών του 1821 και πολιτικών του Ελληνικού κράτους. Πατέρας του ήταν ο Ανδρούτσος Ζαΐμης και γιος του ο Ανδρέας Δ. Ζαΐμης. Ήταν παντρεμένος από το 1796 με την Ευδοκία, κόρη του Νικολάου Περούκα και εγγονή του Ιωάννη Περούκα από το Άργος.

Προεπαναστατικά ήταν προεστός των Καλαβρύτων και οπλαρχηγός πήρε μέρος σε πολλές μάχες στην επανάσταση του 1821. Ήταν πληρεξούσιος Καλαβρύτων το 1829 στην Δ΄ Εθνοσυνέλευση Άργους.

## Παραπομπές


Δημητριος
Κατηγορία:Αγωνιστές του 1821
Κατηγορία:Έλληνες πληρεξούσιοι
Μαζαράκι Αχαΐας

Με το όνομα **Μαζαράκι** υπάρχουν δύο οικισμοί στην Αχαΐα:

*Άνω Μαζαράκι Αχαΐας
*Κάτω Μαζαράκι Αχαΐας
Θαλάσσιος ίππος

Ο **θαλάσσιος ίππος** ή **οδόβαινος** (από το αρχαίο ελληνικό *οδούς* (δόντι) και το *βαίνω* (βαδίζω), δηλαδή αυτός που βαδίζει στα δόντια του) είναι ένα μεγάλο θαλάσσιο θηλαστικό με κατανομή στον Βόρειο Πόλο και σε άλλα παγωμένα σημεία του Βορείου Ημισφαιρίου. Ο θαλάσσιος ίππος είναι το μόνο μέλος της οικογένειας *Οδοβαινίδες* και του γένους *Οδόβαινος*. Υπάρχουν τρία υποείδη, ο οδόβαινος του Ατλαντικού Ωκεανού (*O. r. rosmarus*), ο οδόβαινος του Ειρηνικού Ωκεανού (*O. r. divergens*) και ο οδόβαινος της θάλασσας Λέπτεβ (*O. r. laptevi*). 

Οι ενήλικοι θαλάσσιοι ίπποι αναγνωρίζονται εύκολα από τους μεγάλους χαυλιόδοντες, τα μουστάκια και το ογκώδες σώμα τους. Τα ενήλικα αρσενικά ζυγίζουν γύρω στα 1.700 κιλά και το μόνο πτερυγιόποδο που τους ξεπερνά σε μέγεθος είναι ο θαλάσσιος ελέφαντας. Οι θαλάσσιοι ίπποι ζουν κυρίως σε ρηχά νερά πάνω από ηπειρωτικές υφαλοκρηπίδες, αλλά περνάνε ένα μεγάλο μέρος της μέρας στην ανοιχτή θάλασσα ψάχνοντας όστρακα για να τραφούν. 

Οι θαλάσσιοι ίπποι είναι κοινωνικά ζώα που ζουν σε μεγάλες ομάδες. Έχουν μεγάλη διάρκεια ζωής και ζουν γύρω στα 30 χρόνια, φτάνουν στην σεξουαλική ωριμότητα σε ηλικία 15 ετών. Είναι από τα πιο σημαντικά ζώα για τα παράκτια αρκτικά οικοσυστήματα.

Ο θαλάσσιος ίππος παίζει μεγάλο ρόλο στην ζωή τον αυτοχθόνων πληθυσμών της Αρκτικής, όπου τον κυνηγούν για το κρέας, το λίπος, το δέρμα, τους χαυλιόδοντες και τα κόκαλα του. Κατά τον 19o και τον 20ο αιώνα το κυνήγι από τους Ευρωπαίους μείωσε σε μεγάλο βαθμό τον αριθμό τον θαλάσσιων ίππων. Ευτυχώς από τότε ο πληθυσμός τους έχει ανακάμψει αλλά ακόμα είναι πολύ χαμηλός σε σχέση με πριν από 300 χρόνια.

## Παραπομπές


Κατηγορία:Οδοβαινίδες
Κατηγορία:Πανίδα της Αρκτικής
Κατηγορία:Πτερυγιόποδα
Κατηγορία:Θηλαστικά της Ευρώπης
Κράτης

Το αρχαίο ελληνικό όνομα **Κράτης** μπορεί να αναφέρεται:

*Κράτης (κωμικός ποιητής), αρχαίος κωμικός ποιητής.
*Κράτης ο Λευκονοεύς, αρχαίος Έλληνας γλύπτης.
*Κράτης ο Ολύνθιος, αρχαίος Έλληνας μηχανικός.
*Κράτης ο Ηλείος, αρχαίος Έλληνας ολυμπιονίκης στο αγώνισμα των κηρύκων
*Κράτης ο Αλεξανδρεύς, αρχαίος Έλληνας ολυμπιονίκης στο αγώνισμα του σταδίου

## Φιλόσοφοι
*Κράτης ο Θηβαίος (365 π.Χ. - 285 π.Χ.), αρχαίος Έλληνας Κυνικός φιλόσοφος.
*Κράτης Μαλλώτης, αρχαίος Έλληνας στωικός φιλόσοφος (2ος αι. π.Χ.)
*Κράτης ο Αθηναίος, (πέθανε το 268 ή το 264 π.Χ.) αρχαίος Έλληνας φιλόσοφος, σχολάρχης της Ακαδήμειας.
*Κράτης ο Ταρσεύς, αρχαίος Έλληνας φιλόσοφος, σχολάρχης της Ακαδήμειας. (2ος αιώνας π.Χ.)

Κατηγορία:Αποσαφηνίσεις ονομάτων
Αμφιθέα (μυθολογία)

**Αμφιθέα** είναι γυναικείο αρχαίο ελληνικό όνομα. Αναφέρεται σε αρκετές γυναίκες από τη μυθολογία της αρχαίας Ελλάδας:

*Αμφιθέα, σύζυγος του Λυκούργου, βασιλιά της Νεμέας και μητέρα του Οφέλτη Αναφέρεται επίσης γνωστή και ως Ευρυδίκη.
*Αμφιθέα, κόρη του Πρώνακος. Παντρεύτηκε τον Άδραστο και ήταν μητέρα της Αργείας, Δηιπύλης, Αιγιάλειας, του Αιγιαλέα και του Κυανίππου
*Αμφιθέα, σύζυγος του Αυτολύκου και μητέρα της Αντικλείας (μητέρας του Οδυσσέα), της Πολυμήδης και γιων ανάμεσα στους οποίους και ο Αίσιμος (πατέρας του Σίνωνα
*Αμφιθέα, σύζυγος του Αιόλου, βασιλιά της Τυρρηνίας και μητέρα έξη γιων και έξη θυγατέρων, από τους οποίους ο νεότερος, ο Μακαρεύς, άφησε την αδελφή του Κανάκη έγκυο (αυτοκτόνησαν και οι δυο) 
*Αμφιθέα, εναλλακτική ονομασία της Ημιθέας, αδελφής του Τέννη

## Παραπομπές


Κατηγορία:Πρόσωπα της ελληνικής μυθολογίας
Αμφιθέα

**Αμφιθέα** είναι:

Γυναικείο αρχαίο ελληνικό όνομα
*Αμφιθέα (μυθολογία)

Όνομα των οικισμών:
*Αμφιθέα Άρτας
*Αμφιθέα Εύβοιας
*Αμφιθέα Ιωαννίνων
*Αμφιθέα Κορινθίας
*Αμφιθέα Λάρισας
*Αμφιθέα Ανδρούσας Μεσσηνίας
*Αμφιθέα Δωρίου Μεσσηνίας

Όνομα συνοικιών:
* Αμφιθέα Παλαιού Φαλήρου στο Παλαιό Φάληρο Αττικής
* Αμφιθέα Λαμίας στη Λαμία Φθιώτιδας

## Δείτε επίσης
* Αμφιθέα Μεσσηνίας

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Σιμκέντ

Το **Σιμκέντ** (καζακικά: *Шымкент / Şımkent*, Ρωσικά: *Шымке́нт*) είναι η τρίτη μεγαλύτερη σε πληθυσμό πόλη του Καζακστάν μετά το Αλμάτι και την Αστανά. Ο πληθυσμός της υπολογίζεται σε 1.028.673 κατοίκους (εκτίμηση 2019). Βρίσκεται 690 χιλιόμετρα δυτικά του Αλμάτι και 120 χιλιόμετρα βόρεια της Τασκένδης, την πρωτεύουσα του Ουζμπεκιστάν.

Το Σιμκέντ ιδρύθηκε τον 12ο αιώνα ως καραβάν σαράι (σημείο ανάπαυσης ταξιδιωτών), για να προστατεύσει την πόλη Σαϊράμ, 10 χιλιόμετρα προς τα ανατολικά, που βρισκόταν στο Δρόμο του μεταξιού. Το Σιμκέντ μεγάλωσε ως εμπορικό κέντρο για τις συναλλαγές μεταξύ των Τούρκων νομάδων και των Σογδιανών. Καταστράφηκε πολλές φορές: από τον Τζένγκις Χαν, από στρατιώτες από τα νότια Χανάτα, και από επιθέσεις νομάδων. Στις αρχές του 19ου αιώνα το Σιμκέντ περιήλθε στο Χανάτο της Κοκάνδης μέχρι το 1864 οπότε και κατελήφθη από τους Ρώσους. Μετονομάστηκε σε **Τσερνιάγεφ** το 1914 και αργότερα σε Σιμκέντ το 1924. Μετά τη ρωσική κατάκτηση, το Σιμκέντ παρέμεινε μια πόλη του εμπορίου και ήταν διάσημο για το κιμίς του.

## Γεωγραφία

### Κλίμα
Το Σιμκέντ έχει συνοριακό Μεσογειακό (τύπος *Csa,* σύμφωνα με την κλιματική ταξινόμηση Κέππεν)/Ηπειρωτικό Μεσογειακό κλίμα (*Dsa*), όχι σαν το Ανατολικό Ουάσινγκτον ή το Βόρειο Άινταχο αλλά με πιο ζεστά καλοκαίρια. Το Σιμκέντ έχει ζεστά, σχετικώς ξηρά καλοκαίρια και κρύους χειμώνες. Οι χειμώνες είναι αξιοσημείωτα πιο ζεστοί σε σχέση με βορειότερες πόλεις, όπως το Αλμάτι και την Αστάνα, και η μέση μηνιαία θερμοκρασία κατά την διάρκεια του Ιανουαρίου βρίσκεται γύρω στους -1 Κελσίου. Η μέση ετήσια βροχόπτωση βρίσκεται γύρω στα 600 χιλιοστά.

## Δημογραφία
* Καζάκοι 64.76%
* Ρώσοι 14.52%
* Ουζμπέκοι 13.70%
* Τάταροι 1.54%
* Άλλοι 5.48% (Ουκρανοί 0.54%, Κορεάτες 1.00%)
Σύμφωνα με την απογραφή του 2011, η πόλη είχε πληθυσμό 637.800 κατοίκων.

## Αθλητισμός
Η ΦΚ Ορνταμπασί είναι η πιο σημαντική ποδοσφαιρική ομάδα  του Σιμκέντ. Με έτος ίδρυσης το 1998, συμμετέχει τα τελευταία χρόνια στο Πρωτάθλημα ποδοσφαίρου Καζακστάν. Έδρα της ομάδας είναι το Στάδιο Κ.Μουναϊτπάσοβ, χωρητικότητας 20000 θεατών.

## Παραπομπές


## Εξωτερικοί σύνδεσμοι

* 

Κατηγορία:Πόλεις του Καζακστάν
Κατηγορία:Περιφέρεια Τουρκιστάν
Ανεξάρτητη μεταβλητή

Ο όρος **ανεξάρτητη μεταβλητή** ουσιαστικά είναι ένας μαθηματικός όρος διάκρισης μεταβλητών που έχει ευρύτητα χρήσης στην επιστημονική πειραματική έρευνα και κυρίως στη στατιστική.

Γενικά ως ανεξάρτητη μεταβλητή χαρακτηρίζεται κάθε είδους ερεθισμός που προέρχεται από το περιβάλλον (οπτικός, ακουστικός, αφής, γεύσης κλπ.), καθώς και κάθε έννοια υπόθεσης που εισέρχεται σε ερευνητικό πεδίο, εξ ου και το μεγάλο πλήθος συνώνυμων όρων με τους οποίους απαντάται όπως π.χ. μεταβλητή ερεθισμού, μεταβλητή υπόθεσης, μεταβλητή εισαγωγής, πειραματική μεταβλητή, μεταβλητή έκθεσης, δραστική μεταβλητή, ή και πρόβλεψης, παλινδρόμησης, ελεγχόμενη κ.ά.

Στην παρατήρηση ή πειραματική έρευνα προσδιορίζουμε το χαρακτηριστικό αυτό που μας ενδιαφέρει, δηλαδή την κύρια μεταβλητή, και το οποίο στη συνέχεια θα μετρήσουμε απομονώνοντας έτσι άλλα χαρακτηριστικά (μεταβλητές). Μπορούμε με τον τρόπο αυτό να ισχυριστούμε ότι ελέγχουμε το όλο πείραμα - έρευνα αφού αποκλείουμε οποιαδήποτε συμπεριφορά άλλων μεταβλητών. Για παράδειγμα εξετάζουμε το βάρος ενός οχήματος αποκλείοντας τη συνθήκη κίνησης ή των κλιματολογικών συνθηκών που επικρατούν κατά την έρευνα, ή εξετάζουμε μια στατιστική μονάδα (φοιτητή, ή στρατιώτη) ανεξάρτητα των μεταβλητών ύψους βάρους, οικογενειακής κατάστασης κλπ.
Αντίθετα όμως αυτού μπορούμε να κρατήσουμε σταθερές όλες τις άλλες μεταβλητές που μπορεί να επηρεάζουν εκτός από μία  της οποίας και εξετάζουμε τη συμπεριφορά επί της κυρίας, στη περίπτωση αυτή λέμε ότι εξετάζουμε μια εξαρτώμενη ή εξαρτημένη μεταβλητή που μπορεί να μεταβάλλεται σε κάθε μεταβολή της ανεξάρτητης.

Στη μαθηματική γλώσσα η παραπάνω τελευταία συμπεριφορά, (σχέση), αποδίδεται ως συνάρτηση ανεξάρτητης μεταβλητής (χ) της εξαρτημένης (y) όπου y = f(x).
Στη στατιστική ως ανεξάρτητη μεταβλητή μπορεί να είναι οποιαδήποτε ποσοτική ή ποιοτική μεταβλητή.

## Πηγές
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.2ος, σελ.551-553.
* Θρασ. Μπέλλας "Η Έρευνα στις Επιστήμες της Συμπεριφοράς" - Αθήνα 1977. τομ.1ος, σελ.71-72.
* Συλλογ. έργο των Π. Κικιλίας, Δ. Παλαμούρδας, Α. Πετράκης, Δ. Τσουκαλάς "Στατιστική - Πιθανότητες" Εκδ. Δηρος - Αθήνα 2001,  ISBN 960-8271-07-X, σελ.15-16.

Κατηγορία:Μαθηματική ορολογία
Κατηγορία:Θεωρία πιθανοτήτων
Κατηγορία:Στατιστικές μέθοδοι
Καραγκάντα

250px|thumb|Το άγαλμα του Νουρκέν Αμπντίροφ στην Καραγκάντα.

Η **Καραγκάντα** (καζακικά: *Қарағанды / Qarağandı*  [qɑɾɑʁɑnˈdə], **Καραγαντά** ή **Καραγαντί**, Ρωσικά: *Караганда́*) είναι η τέταρτη μεγαλύτερη σε πληθυσμό πόλη του Καζακστάν μετά το Αλμάτι, την Αστανά και το Σιμκέντ. Ο πληθυσμός της υπολογίζεται σε 475.200 κατοίκους (εκτίμηση 2012).

Κατά τη δεκαετία του 1940 έως και το 70% των κατοίκων της πόλης ήταν Γερμανοί. Οι περισσότεροι από τους Γερμανούς ήταν Ρωσογερμανοί του Βόλγα, που είχαν ομαδικά εξοριστεί στη Σιβηρία και το Καζακστάν κατ' εντολή του Στάλιν, όταν ο Χίτλερ εισέβαλε στην Σοβιετική Ένωση το 1941. 
Μετά τη διάλυση της Σοβιετικής Ένωσης ο πληθυσμός της Καραγκάντα μειώθηκε κατά 14% από το 1989 έως το 1999. Η Καραγκάντα είναι η πατρίδα του Καζάκου πιλότου Νουρκέν Αμπντίροφ, ήρωα του Β΄ Παγκοσμίου Πολέμου και του Αχμάτ Καντίροφ, πρώτου Πρόεδρου της Δημοκρατίας της Τσετσενίας.
## Κλίμα
Το Καραγκάντα έχει ένα υγρό ηπειρωτικό κλίμα (τύπος *Dfb* σύμφωνα με την κλιματική ταξινόμηση Κέππεν) με ζεστά καλοκαίρια και πολύ κρύους χειμώνες. Η ετήσια βροχόπτωση είναι μέτρια. Βρέχει πιο πολύ από τον Μάιο έως τον Ιούνιο. Η χαμηλότερη θερμοκρασία καταγράφηκε το 1938, και βρισκόταν στους -42.9 °C, ενώ η μεγαλύτερη θερμοκρασία καταγράφηκε το 2002, και βρισκόταν στους 40.2 °C.

## Βιομηχανία
Το Καραγκάντι είναι μία βιομηχανική πόλη, που χτίστηκε για την εξόρυξη άνθρακα στην γύρω περιοχή, χρησιμοποιώντας τους φυλακισμένους των στρατοπέδων εργασίας. Η Βρετανή Φλόρα Λέιπμαν, έζησε αρκετά χρόνια σε μία σειρά από άλλα κοντινά στρατόπεδα εργασίας, και περιέγραψε τις εμπειρίες της σε ένα βιβλίο, που δημοσιεύτηκε το 1987. Η εμπορική εξόρυξη του άνθρακα συνεχίζει να είναι μια σημαντική δραστηριότητα στην περιοχή μέχρι σήμερα.

Καθώς οι τοπικές πηγές νερού δεν επαρκούν για τις ανάγκες μίας μεγάλης βιομηχανικής πόλης, το Κανάλι Ιρτίς-Καραγκάντα κατασκευάστηκε την δεκαετία του 1960, για να εφοδιάσει την μητροπολιτική περιοχή της Καραγκάντα με νερό από τον Ποταμό Ιρτίς, ο οποίος βρίσκεται περισσότερα από 400 χιλιόμετρα μακριά από την πόλη. 

## Παραπομπές


## Εξωτερικοί σύνδεσμοι

Κατηγορία:Πόλεις του Καζακστάν
Διοικητική διαίρεση Περιφερειακής Ενότητας Κεντρικού Τομέα Αθηνών

Στον παρακάτω κατάλογο αναφέρονται οι δήμοι, οι δημοτικές ενότητες και οι οικισμοί της Περιφερειακής Ενότητας Κεντρικού Τομέα Αθηνών.
:* Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011.
:* Ο αριθμός μέσα στις αγκύλες [ ] είναι ο μόνιμος πληθυσμός.
:* Η σειρά είναι (γενικά) αλφαβητική.

Η Περιφερειακή Ενότητα Κεντρικού Τομέα Αθηνών έχει πληθυσμό 1.029.520 κατοίκους.
## [[Δήμος Αθηναίων]]
Έδρα του δήμου είναι η Αθήνα. Ο Δήμος Αθηναίων έχει μόνιμο πληθυσμό 664.046 κατοίκους. Στον δήμο περιλαμβάνονται:
*η Αθήνα [ 664.046 ]
## [[Δήμος Βύρωνος]]
Έδρα του δήμου είναι ο Βύρωνας. Ο Δήμος Βύρωνος έχει μόνιμο πληθυσμό 61.308 κατοίκους. Στον δήμο περιλαμβάνονται:
*ο Βύρωνας [ 61.308 ]
## [[Δήμος Γαλατσίου]]
Έδρα του δήμου είναι το Γαλάτσι. Ο Δήμος Γαλατσίου έχει μόνιμο πληθυσμό 59.345 κατοίκους. Στον δήμο περιλαμβάνονται:
*το Γαλάτσι [ 59.345 ]
## [[Δήμος Δάφνης - Υμηττού]]
Έδρα του δήμου είναι η Δάφνη. Ο Δήμος Δάφνης - Υμηττού έχει μόνιμο πληθυσμό 33.628 κατοίκους. Στον δήμο περιλαμβάνονται:
## Δημοτική ενότητα Δάφνης

;Δημοτική Κοινότητα Δάφνης [ 22.913 ]
*η Δάφνη [ 22.913 ]
## Δημοτική ενότητα Υμηττού

;Δημοτική Κοινότητα Υμηττού [ 10.715 ]
*ο Υμηττός [ 10.715 ]
## [[Δήμος Ζωγράφου]]
Έδρα του δήμου είναι ο Ζωγράφος. Ο Δήμος Ζωγράφου έχει μόνιμο πληθυσμό 71.026 κατοίκους. Στον δήμο περιλαμβάνονται:
*ο Ζωγράφος [ 71.026 ]
## [[Δήμος Ηλιούπολης]]
Έδρα του δήμου είναι η Ηλιούπολη. Ο Δήμος Ηλιουπόλεως έχει μόνιμο πληθυσμό 78.153 κατοίκους. Στον δήμο περιλαμβάνονται:
*η Ηλιούπολη [ 78.153 ]
## [[Δήμος Καισαριανής]]
Έδρα του δήμου είναι η Καισαριανή. Ο Δήμος Καισαριανής έχει μόνιμο πληθυσμό 26.458 κατοίκους. Στον δήμο περιλαμβάνονται:
*ο Βλητικός Σταθμός [ 88 ]
*η Καισαριανή [ 26.370 ]
## [[Δήμος Νέας Φιλαδέλφειας - Νέας Χαλκηδόνας]]
Έδρα του δήμου είναι η Νέα Φιλαδέλφεια. Ο Δήμος Νέας Φιλαδέλφειας - Νέας Χαλκηδόνας έχει μόνιμο πληθυσμό 35.556 κατοίκους. Στον δήμο περιλαμβάνονται:

## Δημοτική ενότητα Νέας Φιλαδέλφειας

;Δημοτική Κοινότητα Νέας Φιλαδέλφειας [ 25.734 ]
*η Νέα Φιλαδέλφεια [ 25.734 ]
## Δημοτική ενότητα Νέας Χαλκηδόνας

;Δημοτική Κοινότητα Νέας Χαλκηδόνας [ 9.822 ]
*η Νέα Χαλκηδόνα [ 9.822 ]

## Δείτε επίσης
* Διοικητική διαίρεση Περιφέρειας Αττικής

Κεντρικού Τομέα Αθηνών
Κράτης ο Αθηναίος

Ο **Κράτης ο Αθηναίος** (πέθανε μεταξύ 268 π.Χ. και 265 π.Χ.) ήταν αρχαίος Έλληνας φιλόσοφος, γιος του Αντιγένους του δήμου των Θριασίων.

Ο Κράτης υπήρξε μαθητής, αλλά και φίλος του Πολέμωνα, και τον διαδέχθηκε ως σχολάρχης της Ακαδημίας Πλάτωνος, ίσως γύρω στο 270 π.Χ.. Η στενή φιλία Κράτητος και Πολέμωνος ήταν διάσημη στην αρχαιότητα, και ο Διογένης ο Λαέρτιος έχει διασώσει ένα επίγραμμα του ποιητή Ανταγόρα κατά το οποίο οι δυο φίλοι τάφηκαν σε κοινό τάφο. Οι σημαντικότεροι από τους μαθητές του Κράτητος ήταν οι Αρκεσίλαος, Θεοδώρειος (ιδρυτής ομώνυμης αίρεσης) και ο Βίων ο Βορυσθενίτης. Τα γραπτά έργα του Κράτητος έχουν χαθεί. Ο Διογένης ο Λαέρτιος αναφέρει ότι έγραψε για φιλοσοφικά θέματα, κωμωδίες και ρητορικούς λόγους, αλλά οι τελευταίοι γράφτηκαν μάλλον από τον ομώνυμο ρήτορα από τις Τράλλεις

## Βιβλιογραφία
* Διογένης ο Λαέρτιος: *Βίοι φιλοσόφων* IV 21-23: Βίος του Κράτητος (αγγλική μετάφραση)

## Παραπομπές


Κατηγορία:Ακαδημεικοί φιλόσοφοι
Κατηγορία:Αρχαίοι Αθηναίοι
Κατηγορία:ΛΟΑΤ πρόσωπα της Αρχαιότητας
Διοικητική διαίρεση Περιφερειακής Ενότητας Δυτικού Τομέα Αθηνών

Στον παρακάτω κατάλογο αναφέρονται οι δήμοι, οι δημοτικές ενότητες και οι οικισμοί της Περιφερειακής Ενότητας Δυτικού Τομέα Αθηνών.
:* Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011.
:* Ο αριθμός μέσα στις αγκύλες [ ] είναι ο μόνιμος πληθυσμός.
:* Η σειρά είναι (γενικά) αλφαβητική.

Η Περιφερειακή Ενότητα Δυτικού Τομέα Αθηνών έχει πληθυσμό 489.675 κατοίκους.
## [[Δήμος Αγίας Βαρβάρας]]
Έδρα του δήμου είναι η Αγία Βαρβάρα. Ο Δήμος Αγίας Βαρβάρας έχει μόνιμο πληθυσμό 26.550 κατοίκους. Στον δήμο περιλαμβάνονται:
*η Αγία Βαρβάρα [ 26.550 ]
## [[Δήμος Αγίων Αναργύρων - Καματερού]]
Έδρα του δήμου είναι οι Άγιοι Ανάργυροι. Ο Δήμος Αγίων Αναργύρων - Καματερού έχει μόνιμο πληθυσμό 62.529 κατοίκους. Στον δήμο περιλαμβάνονται:
## Δημοτική ενότητα Αγίων Αναργύρων Αττικής

;Δημοτική Κοινότητα Αγίων Αναργύρων [ 34.168 ]
*οι Άγιοι Ανάργυροι [ 34.168 ]
## Δημοτική ενότητα Καματερού

;Δημοτική Κοινότητα Καματερού [ 28.361 ]
*το Καματερό [ 28.361 ]
## [[Δήμος Αιγάλεω]]
Έδρα του δήμου είναι το Αιγάλεω. Ο Δήμος Αιγάλεω έχει μόνιμο πληθυσμό 69.946 κατοίκους. Στον δήμο περιλαμβάνονται:
*το Αιγάλεω [ 69.946 ]
## [[Δήμος Ιλίου]]
Έδρα του δήμου είναι το Ίλιον. Ο Δήμος Ιλίου έχει μόνιμο πληθυσμό 84.793 κατοίκους. Στον δήμο περιλαμβάνονται:
*το Ίλιον (Λιόσια) [ 84.793 ]
## [[Δήμος Περιστερίου]]
Έδρα του δήμου είναι το Περιστέρι. Ο Δήμος Περιστερίου έχει μόνιμο πληθυσμό 139.981 κατοίκους. Στον δήμο περιλαμβάνονται:
*το Περιστέρι [ 139.981 ]
## [[Δήμος Πετρούπολης]]
Έδρα του δήμου είναι η Πετρούπολη. Ο Δήμος Πετρουπόλεως έχει μόνιμο πληθυσμό 58.979 κατοίκους. Στον δήμο περιλαμβάνονται:
*η Πετρούπολη [ 58.979 ]
## [[Δήμος Χαϊδαρίου]]
Έδρα του δήμου είναι το Χαϊδάρι. Ο Δήμος Χαϊδαρίου έχει μόνιμο πληθυσμό 46.897 κατοίκους. Στον δήμο περιλαμβάνονται:
*ο Σκαραμαγκάς [ 1.255 ]
*το Χαϊδάρι [ 45.642 ]

## Δείτε επίσης
* Διοικητική διαίρεση Περιφέρειας Αττικής

Δυτικού Τομέα Αθηνών
Κατηγορία:Δυτικός Τομέας Αθηνών
Διοικητική διαίρεση Περιφερειακής Ενότητας Νότιου Τομέα Αθηνών

Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της περιφερειακής ενότητας Νοτίου Τομέα Αθηνών.
:* Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011.
:* Ο αριθμός μέσα στις αγκύλες [ ] είναι ο μόνιμος πληθυσμός.
:* Η σειρά είναι (γενικά) αλφαβητική.

Η περιφερειακή ενότητα Νότιου Τομέα Αθηνών έχει πληθυσμό 529.826 κατοίκους.
## [[Δήμος Αγίου Δημητρίου Αττικής|Δήμος Αγίου Δημητρίου]]
Έδρα του δήμου είναι ο Άγιος Δημήτριος. Ο Δήμος Αγίου Δημητρίου έχει μόνιμο πληθυσμό 71.294 κατοίκους. Στον δήμο περιλαμβάνονται:
*ο Άγιος Δημήτριος [ 71.294 ]
## [[Δήμος Αλίμου]]
Έδρα του δήμου είναι το Καλαμάκι (Άλιμος). Ο Δήμος Αλίμου έχει μόνιμο πληθυσμό 41.720 κατοίκους. Στον δήμο περιλαμβάνονται:
*το Καλαμάκι (Άλιμος) [ 41.720 ]
## [[Δήμος Γλυφάδας]]
Έδρα του δήμου είναι η Γλυφάδα. Ο Δήμος Γλυφάδας έχει μόνιμο πληθυσμό 87.305 κατοίκους. Στο δήμο περιλαμβάνονται:
*η Γλυφάδα [ 87.305 ]
## [[Δήμος Ελληνικού - Αργυρούπολης]]
Έδρα του δήμου είναι η Αργυρούπολη. Ο Δήμος Ελληνικού - Αργυρούπολης έχει μόνιμο πληθυσμό 51.356 κατοίκους. Στον δήμο περιλαμβάνονται:
## Δημοτική ενότητα Αργυρούπολης

;Δημοτική Κοινότητα Αργυρούπολης [ 34.097 ]
*η Αργυρούπολη [ 34.097 ]
## Δημοτική ενότητα Ελληνικού

;Δημοτική Κοινότητα Ελληνικού [ 17.259 ]
*το Ελληνικό [ 17.259 ]
## [[Καλλιθέα Αττικής|Δήμος Καλλιθέας]]
Έδρα του δήμου είναι η Καλλιθέα. Ο Δήμος Καλλιθέας έχει μόνιμο πληθυσμό 100.641 κατοίκους. Στον δήμο περιλαμβάνονται:
*η Καλλιθέα [ 100.641 ]
## [[Δήμος Μοσχάτου-Ταύρου|Δήμος Μοσχάτου - Ταύρου]]
Έδρα του δήμου είναι το Μοσχάτο. Ο Δήμος Μοσχάτου - Ταύρου έχει μόνιμο πληθυσμό 40.413 κατοίκους. Στον δήμο περιλαμβάνονται:
## Δημοτική ενότητα Μοσχάτου

;Δημοτική Κοινότητα Μοσχάτου [ 25.441 ]
*το Μοσχάτο [ 25.441 ]
## Δημοτική ενότητα Ταύρου

;Δημοτική Κοινότητα Ταύρου [ 14.972 ]
*ο Ταύρος [ 14.972 ]
## [[Δήμος Νέας Σμύρνης]]
Έδρα του δήμου είναι η Νέα Σμύρνη. Ο Δήμος Νέας Σμύρνης έχει μόνιμο πληθυσμό 73.076 κατοίκους. Στον δήμο περιλαμβάνονται:
*η Νέα Σμύρνη [ 73.076 ]
## [[Δήμος Παλαιού Φαλήρου]]
Έδρα του δήμου είναι το Παλαιό Φάληρο. Ο Δήμος Παλαιού Φαλήρου έχει μόνιμο πληθυσμό 64.021 κατοίκους. Στον δήμο περιλαμβάνονται:
*το Παλαιό Φάληρο [ 64.021 ]

## Δείτε επίσης
* Διοικητική διαίρεση Περιφέρειας Αττικής

Νοτιου Τομεα Αθηνων
Κατηγορία:Νότιος Τομέας Αθηνών
Χρυσόστομος Ζέρβας

Ο **Χρυσόστομος Ζέρβας** (κατά κόσμον Χρήστος Ζέρβας, Κονίστρες Ευβοίας, 1898 - Αθήνα, 11 Ιουλίου 1968), ήταν Έλληνας Επίσκοπος και Μητροπολίτης της Ιεράς Μητροπόλεως Καρυστίας και Σκύρου. 

Ο κατά κόσμον Χρήστος Ζέρβας γεννήθηκε στις Κονίστρες Καρυστίας το 1898. Αποφοίτησε από τη Θεολογική Σχολή Αθηνών το 1924. Το ίδιο έτος χειροτονήθηκε Διάκονος και Πρεσβύτερος από τον Καρυστίας Παντελεήμονα Φωστίνη. Υπηρέτησε ως Ιεροκήρυκας στις Μητροπόλεις Καρυστίας (1924-1931), Δημητριάδος, Χαλκίδος, Σερβίων, Σισανίου και Πρωτοσύγκελος στη Μητρόπολη Χαλκίδος (1941-1957). Στις 26 Νοεμβρίου 1957 χειροτονήθηκε Μητροπολίτης Καρυστίας και Σκύρου. Εκοιμήθη στην Αθήνα στις 11 Ιουλίου 1968.

Κατηγορία:Μητροπολίτες Καρυστίας και Σκύρου
Αμπντούλ Ραζαγκί Καμαρά

Ο **Αμπντούλ Ραζαγκί Καμαρά** είναι πρώην διεθνής ποδοσφαιριστής από τη Γουινέα, ο οποίος διαθέτει επίσης τη γαλλική εθνικότητα, γεννημένος στις 20 Φεβρουαρίου 1990 στο Μαμού (Γουνέα), και που αγωνίζεται στον ΠΑΟΚ υπό τη μορφή δανεικού από την ΦΚ Σοσό.

## Βιογραφία
Ο Αμπντούλ Ραζαγκί Καμαρά ξεκίνησε την ποδοσφαιρική του καριέρα από την ομάδα της ΟΣ Φιβ, ομάδα της ομώνυμης συνοικίας της Λιλ.
Έχοντας εντοπιστεί σε ηλικία 14 ετών από τη Σταντ Ρενναί, κλήθηκε στην Εθνική Γαλλίας U-17 στο τέλος της σεζόν 2006-2007. Συμμετέχοντας στην αποστολή της Γαλλίας που θα λάμβανε μέρος στο Παγκόσμιο Κύπελλο της αντίστοιχης ηλικιακής κατηγορίας, πέρασε το μεγαλύτερο μέρος της διοργάνωσης στον πάγκο της ομάδας.

Θύμα σοβαρού τραυματισμού στη διάρκεια της σεζόν, κατάφερε ωστόσο να υπογράψει επαγγελματικό συμβόλαιο με τη Σταντ Ρενναί. Στο τέλος της σεζόν, αν και δεν αγωνιζόταν ως βασικός, συμμετείχε στη νίκη της Σταντ Ρενναί στο Κύπελλο Γκαμπαρντελά.

Αγωνίστηκε στον πρώτο του αγώνα για τη Λιγκ 1 στις 30 Μαΐου 2009 απέναντι στην Ολιμπίκ Μαρσέιγ. Στις 3 Αυγούστου 2009, παραχωρήθηκε δανεικός για μια σεζόν στη Βαν ΟΚ και στις 18 Σεπτεμβρίου 2009 πέτυχε το πρώτο του τέρμα ως επαγγελματίας απέναντι στην Σατορού. Στις 9 Ιανουαρίου 2011, πέτυχε το πρώτο του τέρμα με τα χρώματα της Σταντ Ρενναί, στον θεσμό του Κυπέλλου Γαλλίας, απέναντι στην ΑΣ Κάννες (7-0). Ο Καμαρά σημείωσε το έβδομο και τελευταίο τέρμα της αναμέτρησης.

Στις 30 Αυγούστου 2011, μεταγράφηκε στην ΦΚ Σοσό με την οποία και υπέγραψε συμβόλαιο διάρκειας τεσσάρων ετών. Στα τέλη Ιανουαρίου του 2013, παραχωρήθηκε δανεικός με οψιόν αγοράς έως το τέλος της σεζόν στον ΠΑΟΚ Θεσσαλονίκης.

Τον Δεκέμβριο του 2011, ο Καμαρά κλήθηκε για πρώτη φορά στην Εθνική Γουινέας για μια προετοιμασία ενόψει του Κυπέλλου Εθνών Αφρικής του 2012 προτού κληθεί να συμμετάσχει σε αυτή τη διοργάνωση.

## Τίτλοι

* 2007 : Πρωταθλητής Γαλλίας U-18.
* 2008 : Κύπελλο Γκαμπαρντελά.

## Παραπομπές


## Εξωτερικός Σύνδεσμος
* Abdoul Razzagui Camara, footballdatabase.eu

Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Γουινέα
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Βαν ΟΚ
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Εθνικής Γουινέας
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Μάριο Κιαττόνε

Ο Ιταλοελβετός αρχιτέκτονας **Μάριο Κιαττόνε** γεννήθηκε το 1891 στο Μπέργκαμο. Ήταν ο γιος του τυπογράφου και ζωγράφου Γκαμπριέλε Κιαττόνε. Σπούδασε αρχιτεκτονική στην Accademia di Brera του Μιλάνου. Παρακολούθησε επίσης μαθήματα στη Σχολή Εφαρμοσμένων Τεχνών.

## Βίος
Ο Κιαττόνε είχε επαφές με Αβάν γκαρντ καλλιτέχνες όπως ο Κάρλο Καρρά, ο Ουμπέρτο Μποτσιόνι, ο Ντυντρεβίλ, ο Ρόμολο Ρομάνι και ο Σαντ' Ελία. Ο τελευταίος ήταν αυτός που αποτέλεσε την σημαντικότερη επιρροή στο έργο του. Του δίδαξε την έννοια του φουτουρισμού, σε μια περίοδο που ο Κιαττόνε αναζητούσε μοντέρνες μεθόδους κατασκευής και αντίληψης του κτιρίου. Τελικά οι δυο τους συνεργάστηκαν κάτω από την ιδία στέγη και δημιούργησαν την ομάδα Nuove Tendenze. Βαθιά επηρεασμένος από τις εικονοκλαστικές ιδέες του  Σαντ' Ελία θα καταφέρει να αναπτύξει μια δική του αίσθηση ακρίβειας και κατασκευαστικής δύναμης. Παρόλα αυτά τα πρώτα του σχέδια για ένα παλάτι μόδας, ένα συγκρότημα κατοικιών, μια εκκλησία κ.α. αποδείχτηκαν «πολύ φουτουριστικά» για την εποχή του, και άρα για την πραγματοποίηση τους. Μία όμως από τις προτάσεις του για έναν διαγωνισμό με θέμα μια κατοικία  στο Τιτσίνο έλαβε την πρώτη θέση.  

Μετά τον Α΄ Παγκόσμιο Πόλεμο, ο Κιαττόνε μετακομίζει μόνιμα στο Λουγκάνο. Σε αυτή την πόλη, γρήγορα έγινε γνωστός ως « εκλεκτικός  αρχιτέκτονας». Μετά τους πειραματισμούς του με τον φουτουρισμό κάνει στροφή σε πιο ορθολογιστικές κατασκευές, που έχουν έντονα χαρακτηριστικά από την παράδοση.

## Έργα
### Φουτουρισμός (σκίτσα-ζωγραφική)
* Γέφυρα και μελέτη Όγκων (Bridge and study of Volumes), 1914
* Καθεδρικός (Cathedral), 1914
* Σύγχρονη μητρόπολη (Metropoli moderna), 1914

### Αρχιτεκτονική (έργα που κτίστηκαν)
* Οικία Καττανέο (Casa Cattaneo), 1922
* Παλάτσο οικία (Palazzo residenziale), 1927
* Αίθουσα Καπριάσκα-Κόντρα (Sala Capriasca-Condra - La casa PAM), 1932

## Παραπομπές


## Βιβλιογραφία
* *Mario Chiattone: un itinerario architettonico fra Milano e Lugano*

### Άρθρα
* Περιοδικό *Current Opinion*, Οκτώβριος, 1919, "The New Architecture, 'architectural dreams of youngest italy'"

Κατηγορία:Ιταλοί αρχιτέκτονες
Κατηγορία:Ελβετοί αρχιτέκτονες
Ανσάρ (Ισλάμ)

Η λέξη **Ανσάρ** από την οποία προκύπτει και ο όρος **Ανσαρίτες**, είναι αραβική λέξη που σημαίνει "βοηθοί" και υποδηλώνει τους κατοίκους της Μεδίνας που ασπάστηκαν τον Ισλαμισμό από τον προφήτη Μωάμεθ και του έδωσαν καταφύγιο στη πόλη τους, όταν η διαμονή στη Μέκκα ήταν πλέον επικίνδυνη για τους οπαδούς της νέας θρησκείας. Τα επόμενα χρόνια οι κάτοικοι της Μεδίνας χωρίστηκαν στους *Μουχατζιρίν* τους πρώτους μουσουλμάνους της Μέκκας και στους *Ανσάρ*, τους μουσουλμάνους που ασπάστηκαν δεύτεροι τον Ισλαμισμό, αυτούς της Μεδίνας.

Ανήκαν σε δύο κύριες αραβικές φυλές, τις Μπανού Χάζρα και Μπανού Αούς.

Κατηγορία:Μουσουλμάνοι
Κατηγορία:Ισλαμική ορολογία
Γεώργιος Καπουράλος

Ο **Γεώργιος Καπουράλος**, (Πάτρα 1921 -  ), ήταν Έλληνας πολιτικός από την Αχαΐα.

Ήταν πρόεδρος του δημοτικού συμβουλίου και πρόεδρος του εργατικού κέντρου Πατρών. Εκλέχτηκε βουλευτής Αχαΐας με το ΠΑΣΟΚ στις εκλογές του 1981 με 10.571 ψήφους, και στις εκλογές του 1985 ξανά με το ΠΑΣΟΚ χωρίς σταυρό προτίμησης αφού οι εκλογή των βουλευτών έγινε με λίστα. Στο ΠΑΣΟΚ ήταν μέλος της κεντρικής επιτροπής του κόμματος και ήταν στην «ομάδα των λιβανέζων» σε αυτούς δηλαδή που υποστήριζαν μέσα στο κόμμα τον Α. Λιβάνη και τον συμβουλεύονταν. 

## Παραπομπές


## Πηγές
* Θεόδωρος Ηλ. Λουλούδης, *ΠΑΣΟΚ Αχαΐας. Μια διαδρομή 40 χρόνων, 1974-2014*, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-618-81328-4-9

Κατηγορία:Βουλευτές Αχαΐας
Κατηγορία:Βουλευτές εκλεγμένοι με το ΠΑΣΟΚ
Εθνικό Γυμναστήριο Αθηνών «Ιωάννης Φωκιανός»

Το **Εθνικό Γυμναστήριο Αθηνών «Ιωάννης Φωκιανός»** ιδρύθηκε στα τέλη του 19ου αιώνα από τον Ιωάννη Φωκιανό και βρίσκεται στο χώρο του Ζαππείου στην Αθήνα απέναντι από το Παναθηναϊκό Στάδιο. Οι εγκαταστάσεις του περιλαμβάνουν κτήρια 1000 μ<sup>2</sup> περίπου χώρων άθλησης, γραφείων, αποδυτηρίων, αποθηκών και άλλων βοηθητικών χώρων και ανοιχτό υπαίθριο χώρο 3 στρεμμάτων περίπου με γήπεδα καλαθοσφαίρισης και πετοσφαίρισης. Στους κλειστούς χώρους μεταξύ άλλων συμπεριλαμβάνονται μία αίθουσα 300 μ2 καθώς και άλλες μικρότερες αίθουσες που προσφέρονται για άθληση και γυμναστική και είναι ανοιχτά σε όλους τους πολίτες. Το γυμναστήριο λειτουργεί ως Νομικό Πρόσωπο Δημοσίου Δικαίου υπό την εποπτεία του Υπουργείου Παιδείας και Θρησκευμάτων.

Κατηγορία:Αθλητικές εγκαταστάσεις στην Αθήνα
Παναγιώτης Κάντζιας

Ο **Παναγιώτης Κάντζιας**, (Πάτρα 1900 - Πειραιάς 1954), ήταν Έλληνας βιομήχανος και πολιτικός.

Γεννήθηκε στην Πάτρα αλλά έζησε όλη του σχεδόν την ζωή στον Πειραιά. Ήταν πρόεδρος του Εμπορικού συλλόγου Πειραιώς την περίοδο 1935-1936 και πρόεδρος του Εμπορικού και βιομηχανικού επιμελητηρίου Πειραιώς το 1935 - 1941 και το 1944 - 1953.  

Το 1947 εκλέχτηκε βουλευτής Πειραιώς με το Λαϊκόν Κόμμα παίρνοντας 6653 ψήφους. Ήταν δύο φορές υπουργός εφοδιασμού στην Κυβέρνηση Κωνσταντίνου Τσαλδάρη Οκτώβριος 1946, στην Κυβέρνηση Δημητρίου Μαξίμου 1947 και υπουργός εμπορικής ναυτιλίας στην Κυβέρνηση Σοφοκλή Βενιζέλου Σεπτέμβριος 1950.
## Παραπομπές


Κατηγορία:Έλληνες βιομήχανοι
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Εφοδιασμού
Κατηγορία:Έλληνες υπουργοί Εμπορικής Ναυτιλίας
Κατηγορία:Βουλευτές Πειραιά
Ευθύμιος Καράκαλος

Ο **Ευθύμιος Καράκαλος**, (Δημητσάνα 1836 - Αθήνα 1934), ήταν Έλληνας δικαστικός συγγραφέας και πολιτικός.

Γεννήθηκε στη Δημητσάνα και καταγόταν από την ιστορική οικογένεια των Καράκαλων-Ταμπακόπουλου. Έζησε στην Πάτρα όπου ήταν πρωτοδίκης κι έπειτα εφέτης. Το 1894-1895 ταξίδεψε για δέκα μήνες στη Ρωσία με σκοπό την προώθηση της σταφίδας και αργότερα εξέδωσε βιβλίο για το ταξίδι αυτό. Για να κάνει το ταξίδι αυτό παραιτήθηκε από τη θέση του εφέτη κι επιστρέφωντας στην Πάτρα άσκησε τη δικηγορία. έπειτα διορίστηκε στην Κρήτη σύμβουλος δικαιοσύνης της ελληνικής αρμοστείας. Τα τελευταία χρόνια της ζωής του τα πέρασε στα κτήματα του στην Τρίπολη όπου έγινε κι ευεργέτης του εκεί νοσοκομείου "Ευαγγελισμός". Πέθανε και τάφηκε στην Αθήνα το 1934. 

Εκλέχτηκε και βουλευτής Πατρών  στις εκλογές του 1895. 

## Εργογραφία
* *Συλλογή νόμων και Βασ. Διαταγμάτων (Των σπανιωτέρων και μάλλον εν χρήσει,) : Εκδοθέντων από του 1855-1873 έτους. / Υπό Ε. Κ. Εκδίδοται δαπάνη Β. Π. Σεκοπούλου*, 1874
* *Πραγματεία περί σταφιδικού ζητήματος* 
* *Ημερολόγιον περιοδείας εν Ρωσσία, προς διάδοσιν της κορινθιακής σταφίδος (1894-1895)*
* *Ο θεσμός της προσωπικής κρατήσεως*, 1893

## Παραπομπές


Κατηγορία:Βουλευτές Πατρών
Κατηγορία:Έλληνες συγγραφείς του 20ού αιώνα
Εκλογές της Γερουσίας των Ηνωμένων Πολιτειών 2000 στο Ουισκόνσιν

Η **εκλογή της Γερουσίας των Ηνωμένων Πολιτειών στο Ουισκόνσιν 2000** έλαβε χώρα στις 7 Νοεμβρίου 2000. Ο εν ενεργεία Δημοκρατικός Γερουσιαστής τω ΗΠΑ Χερμπ Κολ επανεκλέχθηκε για μια τρίτη θητεία.

## Μείζονες υποψήφιοι
### Δημοκρατικοί
*Χερμπ Κολ, εν ενεργεία Γερουσιαστής των ΗΠΑ

### Ρεπουμπλικανοί
*Τζον Γκίλλεσπι, ιδρυτής του Rawhide Boys Ranch

## Αποτελέσματα

## Παραπομπές


Ουισκονσιν
Γερουσια 2000
Μηλίτσα (αποσαφήνιση)

Με την ονομασία **Μηλίτσα** μπορεί να αναφέρονται :

## Οικισμοί
* Μηλίτσα Καστοριάς, οικισμός του δήμου Ορεστίδος της περιφερειακής ενότητας Καστοριάς.
* Μηλίτσα Μεσσηνίας, οικισμός του δήμου Μεσσήνης της περιφερειακής ενότητας Μεσσηνίας.

## Παρώνυμα
* Ανατολική Μηλίτσα Μεσσηνίας, οικισμός του δήμου Μεσσήνης της περιφερειακής ενότητας Μεσσηνίας.

## Χοροί
* Μηλίτσα, ποντιακός γυναικείος χορός.

Κατηγορία:Αποσαφηνίσεις ελληνικών τοπωνυμίων
Ακτομπέ

Το **Ακτομπέ** (καζακικά: * Ақтөбе / Aqtöbe*, Ρωσικά: *Актобе́* ) είναι η πέμπτη μεγαλύτερη σε πληθυσμό πόλη του Καζακστάν μετά το Αλμάτι, την Αστανά, το Σιμκέντ και την Καραγκάντα. Ο πληθυσμός της υπολογίζεται σε 377.520 κατοίκους (εκτίμηση 2014). Το όνομα Ακτομπέ προέρχεται από τα καζακικά "ақ" που σημαίνει λευκό και το "төбе" που σημαίνει λόφος, δηλαδή «λευκός λόφος», το όνομα είναι μια αναφορά στο μεγάλο υψόμετρο επειδή ο αρχικός οικισμός του 19ου αιώνα βρισκόταν σε μεγαλύτερο υψόμετρο από την τωρινή πόλη. Επίσης το Ακτομπέ έχει διαφορά μιας ώρας από την πρωτεύουσα Αστανά.

## Αθλητισμός
Η ΦΚ Ακτομπέ () είναι η σπουδαιότερη ποδοσφαιρική ομάδα της πόλης. Η ομάδα ιδρύθηκε το 1967, όταν ακόμη η πόλη έφερε το Σοβιετικό όνομα Ακτγιουμπίνσκ (Актюбинск). Η ομάδα αγωνίζεται στο Πρωτάθλημα ποδοσφαίρου Καζακστάν και τα χρώματά της είναι το κόκκινο και το λευκό.

## Παραπομπές


## Εξωτερικοί σύνδεσμοι

Κατηγορία:Πόλεις του Καζακστάν
Κατηγορία:Περιφέρεια Ακτόμπε
Απόστολος Καρασπήλιος

Ο **Απόστολος Καρασπήλιος του Σταύρου** (1908 - 1969) ήταν Έλληνας δικηγόρος και πολιτικός από την Αχαία.

Γεννήθηκε στην Πάτρα και καταγόταν από παλιά οικογένεια της πόλης. Είχε εκλεγεί βουλευτής Αχαΐας στις εκλογές του 1956 με την ΕΡΕ του Κ. Καραμανλή. και στις εκλογές του 1961 πάλι με την ΕΡΕ όπου εκλέχτηκε με 10.166 ψήφους. Ήταν υποψήφιος χωρίς να εκλεγεί και στις εκλογές του 1963 πάλι με το κόμμα της ΕΡΕ.

Ήταν παντρεμένος με την Ευαγγελία Ζαλόγγου.

Πέθανε τον Αύγουστο του 1969 και κηδεύτηκε στις 14 Αυγούστου από τον ιερό ναό Παντανάσσης.

## Παραπομπές


Κατηγορία:Βουλευτές Αχαΐας
Κατηγορία:Βουλευτές εκλεγμένοι με την ΕΡΕ
Μένμα

thumb|Σούπα με μένμα
thumb|Μένμα
Το **Μένμα** (Ιαπωνικά:メンマ ) είναι ένα ιαπωνικό καρύκευμα από ζυμωμένους βλαστούς μπαμπού. Τα βλαστάρια μπαμπού αποξηραίνονται πριν την διαδικασία ζυμώσεως. Χρησιμοποιείται κυρίως για να αρωματίσει σούπες με νουντλς, ειδικά την σούπα Ράμεν. Το Μένμα παρασκευάζεται κυρίως στην Κίνα, αλλά το μένμα ταϊβανέζικης προελεύσεως γίνεται όλο και πιο δημοφιλές. Το μένμα επίσης είναι γνωστό στην Ιαπωνία και ως **Σινατσίκου**(支那竹) δηλαδή κινεζικό μπαμπού.

## Παραπομπές


Κατηγορία:Κινεζική κουζίνα
Κατηγορία:Ιαπωνική κουζίνα
Κατηγορία:Μπαχαρικά
Κατηγορία:Ζυμωμένα τρόφιμα
Ταράζ

Το **Ταράζ** (καζακικά: *Тараз / Taraz*) είναι η έκτη μεγαλύτερη σε πληθυσμό πόλη του Καζακστάν μετά το Αλμάτι, την Αστανά, το Σίμκεντ, την Καραγκάντα και το Ακτομπέ. Βρίσκεται στο νότιο Καζακστάν κοντά στα σύνορα με το Κιργιστάν και την διαρρέει ο ποταμός Ταλάς. Ο πληθυσμός της υπολογίζεται σε 326.113 κατοίκους (εκτίμηση 2011).

Το Ταράζ είναι μία από τις αρχαιότερες πόλεις στο Καζακστάν, στην αρχαία Υπερωξιανή και το 2001 γιόρτασε τα 2000 χρόνια από την ίδρυσή του (αναγνωρισμένη από την UNESCO), που χρονολογείται από το φρούριο που χτίστηκε στην περιοχή από τους Χιονγκ-νου, το οποίο ονομάζεται Zhizhi και στο οποίο έλαβε μέρος η μάχη του Zhizhi το 36 π.Χ. Η πόλη καταγράφηκε για πρώτη φορά με την επωνυμία "Ταλάς" το 568 μ.Χ. από τον Μένανδρο τον προτήκτωρ. 

Η μεσαιωνική πόλη Ταλάς ήταν ένα σημαντικό εμπορικό κέντρο στο Δρόμο του Μεταξιού, γνωστό ότι υπήρχε μέχρι την παρακμή του, κατά τον 13ο αιώνα. Το Ταλάς περιγράφεται αργότερα από τον Xuanzang, ο οποίος επισκέφτηκε το Ταλάς το 629 μ.Χ. και αργότερα έγραψε: «Ταξιδεύοντας προς τα δυτικά από το Thousand Springs 140 ή 150 Li, φτάνουμε στην πόλη Daluosi. Η πόλη έχει διάμετρο 8 ή 9 li και εποικίστηκε από Hu (ξένους, εννοώντας τους μη-Κινέζους) εμπόρους από διάφορα έθνη. Τα προϊόντα και το κλίμα είναι περίπου το ίδιο με το Suyab.» Το Ταλάς εξασφάλισε μια θέση στην ιστορία λόγω της Μάχης του Ταλάς το 751 μ.Χ., η οποία διεξήχθη μεταξύ των δυνάμεων της κινεζικής δυναστείας Τανγκ και του αραβικού χαλιφάτου των Αββασιδών. Η μάχη έλαβε χώρα κάπου κατά μήκος του ποταμού Ταλάς στην κοιλάδα Ταλάς. Ένα από τα έμμεσα αποτελέσματά της μάχης ήταν η εισαγωγή του χαρτιού προς τα δυτικά, μέσω της σύλληψης Κινέζων κατασκευαστών χαρτιού από Άραβες.

Η τρίτη ιστορική περίοδος της πόλης ξεκινά με την ίδρυση ενός φρουρίου στα τέλη του 18ου αιώνα, το οποίο το 1864 ονομάστηκε **Auliye-Ata** (από τις ουζμπεκικές λέξεις που σημαίνει άγιος και πατέρας). Το 1936, η πόλη μετονομάστηκε σε **Μιρζογιάν** (ρωσικά: Мирзоя́н), από το όνομα του Σοβιετικού κομμουνιστή αξιωματούχου Λεβόν Μιρζογιάν. Μετά τη σύλληψη όμως του Μιρζογιάν το 1938, η πόλη μετονομάστηκε σε **Τζαμπούλ** (ρωσικά: Джамбу́л), από τον Καζακστάν παραδοσιακό τραγουδιστή Τζαμπούλ Τζαμπάγιεφ (Dzhambul Dzhabayev).

Το 1993, η ορθογραφία του ονόματος της πόλης άλλαξε επίσημα σε **Ζαμπούλ** (Καζακικά: Жамбыл, Jambyl), και το 1997 η πόλη μετονομάστηκε σε Ταράζ.

## Παραπομπές


## Εξωτερικοί σύνδεσμοι

* Πληροφορίες για το Ταράζ 

Κατηγορία:Πόλεις του Καζακστάν
Αστέρω (ταινία, 1959)

Η ***Αστέρω*** είναι ελληνική κινηματογραφική ταινία του 1959 σε σκηνοθεσία Ντίνου Δημόπουλου και σενάριο του Αλέκου Σακελλάριου. Πρωταγωνιστούν η Αλίκη Βουγιουκλάκη και ο Δημήτρης Παπαμιχαήλ. Είναι ρεμέικ της βουβής ταινίας ''Αστέρω'' του 1929 του Δημήτρη Γαζιάδη.

## Πλοκή
Σε κάποιο πελοποννησιακό χωριό, χτισμένου κάτω από τον Χελμό, η Αστέρω (Αλίκη Βουγιουκλάκη), ψυχοκόρη του άρχοντα Μήτρου (Τίτος Βανδής), ερωτεύεται τον γιο του, Θύμιο (Δημήτρης Παπαμιχαήλ). Ο Μήτρος, όμως, αποφασίζει να παντρέψει τον γιο του με την πλούσια τσελιγκοπούλα Μάρω και την Αστέρω με τον Θάνο, πλούσιο κτηματία. Η πανούργα Σταματίνα συνεχώς σοφίζεται τεχνάσματα, για να εμποδίσει τη συνεύρεση Αστέρως-Θύμιου.

Η Μάρω δέχεται να παντρευτεί τον Θύμιο, με τον οποίο είναι ερωτευμένη, αγνοώντας την ιστορία του ειδυλλίου με την Αστέρω. Μόλις μαθαίνει ότι το προξενιό της ήταν αποτέλεσμα μηχανορραφίας, αρνείται να παντρευτεί. Την ίδια ημέρα, η Αστέρω χάνει τα λογικά της και το σκάει, ενώ ο Θύμιος φεύγει και ψάχνει να την βρει. Κατά την αναζήτησή του, παίζει τη φλογέρα του, από τον ήχο της οποίας τον αναγνωρίζει η Αστέρω και φανερώνεται. 

Ο πατέρας του Θύμιου γεμίζει τύψεις, ειδικότερα όταν οι παλιοί του χωριού του υπενθυμίζουν πως όσα δημιούργησε ο ίδιος, τα οφείλει στην περιουσία της Αστέρως, την οποία και εκμεταλλεύτηκε.

## Διανομή ρόλων

* Αλίκη Βουγιουκλάκη - Αστέρω **'
* [[Τίτος Βανδής]] - Μήτρος Μπιθωκούκουρας**'
* Δημήτρης Παπαμιχαήλ - Θύμιος Μπιθωκούκουρας**
* Γεωργία Βασιλειάδου - Σταματίνα
* Στέφανος Στρατηγός - Θάνος
* Γιώργος Δαμασιώτης - Θανάσης
* Αθανασία Μουστάκα - Ασημίνα Μπιθωκούκουρα
* Γιάννης Αυλωνίτης
* Νίκη Λινάρδου - Μάρω 
* Σούλα Αθανασιάδου - ηγουμένη
* Θεόδωρος Ανδρικόπουλος
* Γιώργος Αντωνάκης
* Κία Μπόζου 
* Εύα Ευαγγελίδου
* Νίκος Φωκάς
* Μαίρη Φορμόζη
* Λάμπρος Κοτσίρης
* Μαίρη Μεταξά
* Αθηνά Μιχαηλίδου
* Ρέα Μώρου
* Στέλιος Παπαδάκης
* Ελένη Παπαδημοπούλου (Ροδά)
* Κώστας Παπαχρήστος
* Δημήτρης Σημιριώτης
* Βιολέττα Σούλη

## Υποδοχή
Η ταινία έκανε πρεμιέρα στις αίθουσες στις 23 Φεβρουαρίου 1959. 

Παρουσιάστηκε στο 9ο Φεστιβάλ Κινηματογράφου του Βερολίνου, και αποτέλεσε την πιο εμπορική ταινία-του είδους φουστανέλα - του ελληνικού κινηματογράφου.

Είναι η πρώτη ταινία με συμπρωταγωνιστές το ζεύγος Βουγιουκλάκη-Παπαμιχαήλ και η πρώτη συνεργασία της πρωταγωνίστριας με τη Φίνος Φιλμ. Πολλά από τα γυρίσματα πραγματοποιήθηκαν στη Ζαχλωρού και στο σπήλαιο των Ιωαννίνων.

Η *Αστέρω* κυκλοφόρησε σε μορφή DVD στις 10 Αυγούστου 2009.

## Παραπομπές


## Βιβλιογραφία
*Ιάσων Τριανταφυλλίδης, *Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του*, εκδ. Εξάντας, Αθήνα, 2000, σελ.82
## Εξωτερικοί σύνδεσμοι
* Η 
*

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1959
Κατηγορία:Ταινίες παραγωγής Φίνος Φιλμ
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες με μουσική σύνθεση Τάκη Μωράκη
Κατηγορία:Ταινίες βασισμένες σε έργα
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες